ད་ནི་ཕལ་ཆེར་ཉིན་གུང་ཙམ་ཡོལ་ཟིན།སྔར་ཡིན་ན་ཨ་ཁུ་ནོར་བྷ་ཚང་གི་ནོར་གནག་རྣམས་རི་འགོར་བཞུད་ནས་རྩྭ་ཟ་བར་བྲེལ་བཞིན་ཡོད་ཀྱང་།དེ་རིང་དེ་ལས་ལྡོག་སྟེ་ནོར་གནག་རྣམས་རི་མགོར་འགྲོ་བར་སྟ་གོན་ཙམ་ཡང་མི་བྱེད་པར་ནོར་ལྷས་བསྲུང་ནས་འདུག་བཞིན་པར་བལྟས་ན་དེ་ཚོས་ཀྱང་ཨ་ཁུ་ནོར་བྷ་གཅིག་པུ་ཤུལ་དུ་བསྐྱུར་མ་འདོད་པར་ཅུང་ཙམ་འདུག་རོགས་བྱེད་འདོད་པ་དང་ཀུན་ནས་མཚུངས།དྲང་མོར་བཤད་ན་དེ་རིང་གི་གནམ་གཤིས་འདི་ལྟ་བུར་ཁོས་ཀྱང་རང་གི་ནོར་གནག་ཚོའི་ཕོ་བ་ལྟོགས་མིན་ལ་སེམས་ཁུར་བྱེད་ཀྱིན་མེད་པར་རླུང་མགོ་མ་བཞག་ན་ནོར་ནག་རྣམས་ཀྱང་ད་དུང་རི་མགོར་མ་བཞུད་ན་འདོད་ཡོད།